  Туспуктэм: Майя Бывальцева Анжелика Тихонова корреспондент 0+ 2-тӥ гудырикошконэ18 часысен  Ижкарысь Кызьпу арамаын выль емышъёслы сӥзем «Виль» («Выль») удмурт нерге шулдыръяськон ортчоз. Со сярысь Ижкар администрацилэн пресс-службаез ивортӥз. Шулдыръяськон арлы быдэ радъяське но Ижкарысь удмуртъёсты, бускель каръёсысь но ёросъёсысь куноосты люка, удмурт сямъёсын тодматэ. Туэ празднике лыктэмъёсты эктонъя но кырӟанъя «Тюрагай» калык ансамбль, «Чильтэр» ансамбль, синтэмъёслэн театрзылэн удмурт калык кырӟанъя «Мечтатели» ансамблез, удмурт калык фольклоръя «Ӟардон» ансамбль, калык фольклоръя «Ягдор» ансамбль но «Задор мылкыд» ансамбль шулдыртозы. Валтӥсь куноос Геннадий Бекманов но Геннадий Кузнецов луозы. Удмурт эпосысь геройёс – Батыр, Италмас но Лӧпшо Педунь – пичи пиналъёсын йӧскалык шудонъёсын шудозы. Мылкыд карисьёс ас бакчаязы будэтэм емышъёсынызы «Удмурт емыш мунё» конкурсэ пыриськыны быгатозы. Празднике люкаськемъёсты выль кеньырлэсь пӧзьтэм вӧсям ӝукен куноятозы. Тодэ вайытом, туэ гудырикошконэ Кызьпу арамаез тупатъяны кутскозы. Ужъёсты куинь ар ӵоже быдэстыны тыршозы. Тегъёс: Удмуртия Ижкар праздникъёс удмуртъёс Кызьпуарама  